Kaapstad-tiener met vuurwapen betrapArgieffoto ŉ 18-jarige seun is Woensdag in Kaapstad in hegtenis geneem nadat ŉ ongelisensieerde vuurwapen in sy besit gevind is. Sers. Noloyiso Rwexana, provinsiale polisiewoordvoerder van die Wes-Kaap, het gesê die seun is in die omgewing van Athlone in hegtenis geneem. “Polisiebeamptes was besig met misdaadvoorkomingspligte in die gebied toe hulle sien die verdagte hou iets in sy hande vas. Hy het probeer weghardloop, maar is gou ingehaal en aangekeer,” het Rwexana gesê. Die verdagte moet binnekort in die Athlone-landdroshof verskyn op aanklag van die besit van ŉ ongelisensieerde vuurwapen.